《登大巽峰宿山家》
明代·郑潜

千仞冈头十二曲，夏日来登大巽峰。俯见沧洲树如荠，遥惊叠嶂云犹龙。

半天风雨非人世，万壑松杉生海风。小楼夜坐耿不寐，赖有斗酒浇奇胸。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。